મુલુંડ-ઈસ્ટમાં રેલવે-સ્ટેશન બહારના LT માર્ગ પરની સ્ટ્રીટ-લાઇટ્સની હાલત જણાવતાં મંડપ હોટેલના માલિક હેમંત જૈને મિડ-ડે LOCALને કહ્યું હતું કે ‘લગભગ મહિનો થવા આવ્યો હશે ઈસ્ટમાં રેલવે-સ્ટેશનમાંથી બહાર નીકળતાંની સાથે જ તમને રસ્તા પર લાઇટો નથી દેખાતી. ઉપરથી ફેરિયાઓ રસ્તાની વચ્ચે બેઠા હોય છે. અમારી હોટેલમાં કાયમ આવતી એક મહિલા-ગ્રાહકે એક વાર મારી પાસે આવીને જીદ કરતાં જણાવ્યું હતું કે તમે મને આગળ જ્યાં લાઇટ છે ત્યાં સુધી છોડી જાઓ. મેં ના પાડી છતાં આજીજી કરતી રહી. હોટેલમાં કાયમ આવતી હતી અને અંધારું હતું એટલે માણસાઈ તરીકે પણ તેને હું રસ્તાના બીજા છેડે જ્યાં લાઇટ હતી ત્યાં સુધી મૂકી આવ્યાં પછી મને જણાયું કે રસ્તામાં એક દારૂડિયો અંધારાનો લાભ લઈ ઊભો હતો જે એ મહિલાને હેરાન કરી રહ્યો હતો.’